Subject: FW: Jagan olulisi lugemisi toidu ja sööda ohutuse omnibussi kohta
From: "Info - SOM" <[email-masked]>
To: "Info - SOM" <[email-masked]>
Date: Thu, 26 Feb 2026 13:45:04 +0200

Saatja: [email-masked] <mailto:[email-masked]>
<[email-masked] <mailto:[email-masked]> >
Saadetud: esmaspäev, 23. veebruar 2026 13:44
Adressaat: [email-masked]
<mailto:[email-masked]>
<[email-masked]
<mailto:[email-masked]> >; [email-masked]
<mailto:[email-masked]>  <[email-masked]
<mailto:[email-masked]> >; Karmen Joller - SOM
<[email-masked] <mailto:[email-masked]> >
Teema: Jagan olulisi lugemisi toidu ja sööda ohutuse omnibussi kohta

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Tere!

Kuni veel oodatakse liikmesriikide tagasisidet toidu- ja söödaohutuse
nõuete lihtsustamise omnibussi eelnõule, panen südamele, et
problemaatiline koondõigusakt nõrgestaks oluliselt ELi kodanike ja
eluslooduse kaitstust pestitsiidide kahjuliku mõju eest.

Kuigi ettepanekut esitletakse võimalusena bürokraatia vähendamiseks ja
biopestitsiidide turulepääsu hõlbustamiseks, lammutab see peamised
kaitsemeetmed, mis hoiavad inimeste tervist, elurikkust ja keskkonda.
Komisjoni enda hinnangul on senine ettevaatuspõhimõttel tuginev süsteem
toiminud tõhusalt ja viinud alates 2011. aastast 54 ohtliku pestitsiidide
toimeaine tuvastamise ja keelustamiseni.

Toidu ja sööda ohutuse omnibussi eelnõuga kaasnevad mitmed murettekitavad
uuendused:

*	heakskiidetud, kuid jätkuvalt potentsiaalselt ohtlikele
toimeainetele kaob hädavajalik regulaarsete kontrollide ja ümberhindamiste
kohustus;
*	automaatselt võivad heakskiidu saada 49 ohtlikku sünteetilist
toimeainet;
*	tõendamiskohustus nihkub tootjalt tarbijale ehk ohustajalt
ohustatavale;
*	osad ohtlikuks tunnistatud ained saavad õiguse jääda peale
keelustamist turule kuni kolmeks aastaks;
*	lihtsustub erandite saamine ohustuskriteeriumite täitmisest;
*	biopestitsiidideks liigituvad ka looduslike ainetega
“funktsionaalselt identsed” sünteetilised ained;
*	laieneb võimalus droonide abil toimuvaks pihustamiseks,
suurendades kahjulike ainete kandumise riski lähedal asuvatesse
elupaikadesse.

Dereguleerimise eesmärgid ei tohiks ohtu seada ELi elanike tervist ega
kahjustada keskkonnaseisundit, mistõttu on eelnõu selges vastuolus kehtiva
määrusega (EÜ) nr 1107/2009. Pestitsiidid on paratamatult lisaks
sihtorganismidele mürgised ka teiste liikide, sealhulgas inimese jaoks –
ehkki mõjusid täielikult vältida ei ole (täna) võimalik, peaks kahjude
ennetamine põhjaliku ning regulaarse kontrolli abil olema
miinimumprogramm.

Lisasin tutvumiseks manusena märksa põhjalikuma õigusliku hinnangu,
Pesticide Action Networki seisukoha ja nimekirja 49 toimeainest, mis
saaksid omnibussi vastuvõtmise korral piiramatu heakskiidu.

Lugupidamisega

Tristan Saupõld

Elurikkuse huvikaitseekspert

Eesti Roheline Liikumine